
Parlamentul României

Camera Deputaţilor

Comisia pentru muncă şi protecţie socială
	Bucureşti,
	12 februarie 2021

	Nr.
	4c-9/58


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.183/2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi, trimis Comisiei pentru muncă şi protecţie socială în procedură de urgenţă, cu adresa nr. PLx 23/2021 din 1 februarie 2021, pentru dezbatere şi examinare în fond.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

VICEPREŞEDINTE,
Cristian-Gabriel SEIDLER

Parlamentul României

Camera Deputaţilor

Comisia pentru muncă şi protecţie socială
	Bucureşti,
	12 februarie 2021

	Nr.
	4c-9/58


R A P O R T

asupra proiectului de Lege pentru aprobarea Ordonanţei de urgenţă a Guvernului nr.183/2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi
În temeiul art.94 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 23/2021 din 1 februarie 2021, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.183/2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi.
Proiectul de lege are ca obiect de reglementare instituirea, prin derogare de la dispoziţiile art.27 alin.(3) din Legea nr. 55/2020, a posibilităţii desfăşurării, pe durata stării de alertă, a concursurilor pentru ocuparea posturilor vacante din cadrul Înaltei Curţi de Casaţie şi Justiţie, al celorlalte instanţe judecătoreşti, al parchetelor şi din sistemul de probaţiune, precum şi pentru ocuparea posturilor vacante de specialitate din cadrul Curţii de Conturi a României.
Proiectul de lege a fost adoptat de Senat în şedinţa din 28 decembrie 2020.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1092/26.10.2020)

· avizul favorabil al Consiliului Economic şi Social (nr.10082/22.10.2020)

· avizul favorabil al Consiliului Superior al Magistraturii (nr.173/8.10.2020)

La dezbaterile care au avut loc în şedinţa comisiei din 11 februarie 2021 a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, dna. Ana Maria Bârlădeanu – consilier juridic, Ministerul Justiţiei.
La lucrările comisiei au participat 21 deputaţi, din totalul de 21 membri ai comisiei.

Raportul comisiei a fost adoptat cu unanimitate de voturi. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 

VICEPPREŞEDINTE,



SECRETAR,


Cristian-Gabriel SEIDLER


Eugen Neaţă 

Întocmit, 

Şef birou Lidia Vlădescu

Consilier parlamentar Camelia Revenco

ANEXA

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text

ordonanţa de urgenţă
	Text

adoptat de Senat
	Text propus de comisie
(autor amendament)
	Motivare

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.183/2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi

	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr.183 din 22 octombrie 2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi, publicată în Monitorul Oficial al României, Partea I, nr.997 din 28 octombrie 2020.


	Articol unic. – Se aprobă Ordonanţa de urgenţă a Guvernului nr.183 din 22 octombrie 2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi, publicată în Monitorul Oficial al României, Partea I, nr.997 din 28 octombrie 2020, cu următoarele modificări:
Autori: membrii comisiei


	Pentru corelare tehnico-legislativă cu amendamentele propuse.

	3. 
	Titlul ordonanţei

Ordonanţa de urgenţă privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi
	__
	1. Titlul ordonanţei de urgenţă se modifcă şi va avea următorul cuprins:
„Ordonanţă de urgenţă privind desfăşurarea pe perioada stării de alertă a concursurilor pentru ocuparea posturilor vacante din cadrul instituţiilor şi autorităţilor publice
Autori: membrii comisiei


	Pentru corelare tehnico-legislativă cu amendamentele propuse.

	4. 
	Articol unic. - Prin derogare de la dispozițiile art.27 alin.(3) din Legea nr.55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare, pe durata stării de alertă se pot desfășura atât concursurile pentru ocuparea posturilor vacante din cadrul Înaltei Curți de Casație și Justiție, al celorlalte instanțe judecătorești, al parchetelor din sistemul de probațiune, cât și concursurile pentru ocuparea posturilor vacante de specialitate din cadrul Curții de Conturi a României.
	
	2. Articolul unic se modifică și va avea următorul cuprins:

„Articol unic. - Prin derogare de la dispozițiile art.27 alin.(3) din Legea nr.55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare, pe o perioadă de 6 luni de la data intrării în vigoare a legii de aprobare a prezentei ordonanţe de urgenţă, se pot desfășura concursurile pentru ocuparea posturilor şi funcţiilor vacante şi temporar vacante din cadrul instituţiilor şi autorităţilor publice, cu încadrare în sumele aprobate în buget pentru anul 2021.”

Autor: membrii comisiei


	Volumul și complexitatea activităților desfășurate în cadrul administraţiei publice impun ocuparea cu celeritate a posturilor vacante.

De asemenea, trebuie precizat că administraţia publică se confruntă cu un număr mare de pensionări şi plecări din sistem, iar în ultimul an ocuparea posturilor a fost suspendată, ceea ce face necesară această măsură, de ocupare a posturilor vacante şi temporar vacante.

